Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: a számvitelrõl szóló 2000. évi C. törvény 178. §-a (1) bekezdésének a) pontjában kapott felhatalmazás alapján, az Alkotmány 35. §-a
Paragraph Index: 1047

(6) A mérleg szerinti eredmény a 44/O. § (2) bekezdése szerint megállapított eredmény. 44/I. § (1) Kötelezettségek azok a szállítási, vállalkozási, szolgáltatási és egyéb szerzõdésekbõl eredõ, pénzértékben kifejezett elismert tartozások, amelyek a szállító, a vállalkozó, a szolgáltató, a hitelezõ, a kölcsönt nyújtó által már teljesített, az államháztartás szervezete által elfogadott, elismert szállításhoz, szolgáltatáshoz kapcsolódnak. Kötelezettségek között kell kimutatni az önkormányzati alrendszerben a kezelésbe vett állami vagyont, illetve azt a kezelésbe vett önkormányzati vagyont, amelyet nem az irányítást végzõ önkormányzat, többcélú kistérségi társulás bocsátott a rendelkezésre. Kötelezettségként kell a mérlegben kimutatni a jogszabályi elõ íráson, a bírósági, illetve jogerõs közigazgatási hatósági döntésen alapuló fizetési kötelezettségeket is. A kötelezettségek hosszú és rövid lejáratúak lehetnek.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes